Shahzoda **Rizo Pahlaviy** (1960; 31-oktyabr; Tehron) - Pahlaviylar uyining boshlig'i, hozirda tugatilgan Eron Shahanshohlik davlatining valiahd shahzodasi (shahzoda), Eronning oxirgi shahanshohi - Muhammad Rizo Pahlaviyning to'ng'ich o'g'li.

1967-yildan u Eronning valiahd shahzodasi (Shahzoda) boʻlib, taxtni otasi Muhammad Rizo Pahlaviydan keyin egallashi kerak edi. Ammo 1979-yilgi Erondagi Islom inqilobi tufayli u oilasi bilan birgalikda Eronni tark etishga majbur boʻladi. 

Eronda amalda bo`lgan diniy islom respublikasining asosiy tanqidchilaridan biri. U Eronda faoliyati taqiqlangan Eron Milliy kengashining asoschisi va rahbari sanaladi. Hozirgi kunda AQShda yashaydi.

Tarjimayi hol
-------------

### Bolalik yillari

 Shahzoda Rizo Pahlaviy, 1973-yil
Rizo Pahlaviy 1960-yil, 31-oktyabrda Tehronda tug'ilgan. U Muhammad Rizo Pahlaviyning to‘ng‘ich farzandidir. Onasi - Eronlik Shohbonu Farah Pahlaviy 1959-yilda Muhammad Rizo Pahlaviy bilan turmush qurgan.

Maktabni tugatgandan so'ng, yosh Rizo Pahlaviy Eron Imperator havo kuchlariga kichik ofitser sifatida ishga qabul qilingan. 1977-yilda, 17 yoshida u AQShga parvozlar bo'yicha mashg'ulotlar uchun yuboriladi. AQShda u Uilyams kollejida tahsil olgan, ammo bir muncha vaqt o'tgach, vatani Eronda boshlangan tartibsizliklar sababli o'qishni to'xtatishga majbur bo'ladi. Ko'p o'tmay, 1979-yilda Eronda Islom inqilobi sodir bo'ladi va Eron shohi oilasi bilan birgalikda mamlakatni tark etishga majbur bo'ladi. Tez orada Eronda Eron Islom Respublikasi tashkil topadi .

Shaxsiy hayot
-------------

### Oila

Otaasi - Shoh Muhammad Rizo Pahlaviy 1919-yilda tug'ilgan va 1980-yilda vafot etgan. Onasi - Shohbonu Farah Pahlaviy 1938-yilda tug'ilgan. Farah Pahlaviy hozirda AQShda istiqomat qiladi. Rizo Pahlaviyning ikki singlisi va bir ukasi bor. Ukasi shahzoda Ali Rizo Pahlaviy 1966-yilda tug'ilgan. 2011-yilning yanvar oyida o'z joniga qasd qilgan. Opa-singillari - malika Farahnoz Pahlaviy (1963) va malika Leyla Pahlaviy (1970-2001). 2001-yil, iyun oyida mehmonxonada xonasidan o'lik holda topilgan.

1986-yil, 12-iyunda Rizo Pahlaviy 1968-yili Tehronda tug'ilgan Yasmin Pahlaviy bilan turmush qurgan. Yasmin Pahlaviy 1970-yillarning oxirida Erondan Qo'shma Shtatlarga ko'chib o'tdi va AQShda Jorj Vashington universitetini tamomladi. Rizo va Yasmin Pahlaviyning uchta qizi bor: malika Nur, malika Imon va malika Farah.

### Diniy e'tiqodlar

Rizo Pahlaviy o‘z intervyularidan birida din haqida alohida to‘xtalib o‘tib "Bu har bir kishining shaxsiy ishi, lekin siz mening e’tiqodim hamda shia-musulmonligimni bilishingiz mumkin. Men juda dindor odamman"  deb aytgan. Makkaga borib qodir musulmonlarga farz bo`lgan haj ibodatini  amalga oshiradi.

### Unvoni

* Imperator oliy hazratlari Eron valiahd shahzodasi (Shahzoda).

#### Darajasi

* Eron Imperator havo kuchlarining kichik ofitseri

Nashrlar
--------

* Реза Пехлеви*. IRAN: L’Heure du Choix*. Denoël, 2009. ISBN 978-2207261033.
* Реза Пехлеви, *Winds of Change: The Future of Democracy in Iran*, Regnery Publishing Inc. 2002, ISBN 0-89526-191-X.
* Реза Пехлеви, *Gozashteh va Ayandeh*, London: Kayham Publishing, 2000.

Va shuningdek...
----------------

* Pahlaviy

Eslatmalar
----------

1. ↑  *Soloman, Deborah*. „The Exile". *The New York Times Magazine* (26-iyun 2009-yil). Qaraldi: 8-yanvar 2018-yil.
2. ↑  *Reza Bayegan*. „Reza Pahlavi and the Question of Religion". Payvand. Qaraldi: 8-yanvar 2018-yil.
3. ↑  „Reza Pahlavi´s Web site". 1-noyabr 2020-yilda asl nusxadan arxivlandi. Qaraldi: 25-iyun 2014-yil.

Adabiyotlar
-----------

* James D. Cockcroft.*. Mohammed Reza Pahlavi, Shah of Iran*. Chelsea House Publishers, 1989. ISBN 1555468470, 9781555468477.
* Linda Barth.*. Mohammed Reza Pahlavi*. Chelsea House Publishers, 2002. ISBN 0791069486, 9780791069486.

Havolalar
---------

* Rasmiy sayti Buni Vikimaʼlumotlarda tahrirlash
* Официальный сайт династии Пехлеви
* Видеоканал Реза Пехлеви на YouTube
* Реза Пехлеви Twitter sahifasi